Predsjednički kandidat Ivan Vilibor Sinčić zasigurno je jedno od većih iznenađenja ovogodišnjih predsjedničkih izbora

Primjerice, Sinčić bi se zalagao za odbacivanje Codexa Alimentariusa, knjige zakona koja služi standardizaciji hrane i trgovine hranom, osiguranju njezine temeljne kvalitete, no prema teoretičarima zavjera promiče nezdravu, prskanu, ozračenu i GMO hranu u interesu krupnog kapitala. On je za odbacivanje Agende 21 koja se zalaže za ekološki zdraviji, održiv razvoj svijeta, no prema teoretičarima zavjera njome se zapravo želi provesti depopulacija (Sinčić i sam tvrdi da se zalaže za održiv razvoj, no njegov je valjda eko/organsko/alternativnog tipa). On je također za zabranu bijelih tragova vodene pare koje svojim radom stvaraju mlazni motori aviona, a teoretičari zavjera ih smatraju 'kemijskim tragovima', tzv. chemtrailsima kojima vlasti navodno truju stanovništvo i uspostavljaju kontrolu nad njihovim umovima.